
REPUBLIKA HRVATSKA
Općinski prekršajni sud u Splitu  
Split, Domovinskog rata 4    					Broj: Pp-8877/2025-13

U  I M E  R E P U B L I K E  H R V A T S K E
P R E S U D A

	Općinski prekršajni sud u Splitu, po sutkinji toga suda Katici Rakigjija-Basić, uz sudjelovanje zapisničara Domagoja Kalpića, u prekršajnom postupku protiv okrivljenika Ivana Crljena, okrivljenog po obaveznom prekršajnom nalogu prihvaćenom kao optužni prijedlog ovlaštenog tužitelja Grada Šibenika, Upravnog odjela za komunalne djelatnosti, Odsjeka komunalnog i prometnog redarstva Klasa: 211-03/23-01/18510 od 9. svibnja 2024. zbog prekršaja iz čl.229.st.3. kažnjiv po čl.229.st.7. Zakona o sigurnosti prometa na cestama Narodne novine RH 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23 i 145/24 (dalje: ZSPC-a), nakon provedenog žurnog postupka 8. lipnja 2026.

p r e s u d i o    j e

Okrivljenik: Ivan Crljen, rođen: 10. lipnja 1973., OIB: 92278229001, državljanin RH, s prebivalištem u Slivnu, Gornji Crljeni 19, prekršajno osuđivan,	
		
k r i v  j e

	I.što do dana 2. travnja 2024. odnosno u roku od 15 dana od dana 18. ožujka 2024., kada je zaprimio Obavijest o počinjenom prekršaju, kao vlasnik vozila ŠI 919-II nije dostavio Upravnom odjelu za komunalne djelatnosti u Šibeniku, vjerodostojne podatke o osobi koja je dana 15. rujna 2023. u 15,35 sati na lokaciji Biskupa Jeronima Milete 1 u Šibeniku počinila prekršaj iz čl.78.st.1. ZSPC-a,

	čime je počinio prekršaj iz čl.229.st.3. kažnjiv po čl.229.st.7. ZSPC-a, pa mu se radi toga na temelju cit. propisa 

i z r i č e

NOVČANA KAZNA U IZNOSU OD 660,00 eura (šesto šezdeset eura).

	II.Na temelju čl.33.st.11. Prekršajnog zakona dalje: PZ (Narodne novine RH 107/07, 39/13, 157/13, 110/15, 70/17, 118/18 i 114/22) izrečenu novčanu kaznu okrivljenik je dužan uplatiti u korist Grada Šibenika, u roku od 30 dana po primitku ove presude.

III.Na temelju čl.183.st.2. PZ-a okrivljenik se upozorava da ako u roku koji mu je određen za plaćanje novčane kazne uplati dvije trećine izrečene novčane kazne smatrat će se da je novčana kazna u cijelosti uplaćena (čl.152.st.3. PZ-a). 

IV.Na temelju čl.139.st.3. u vezi s čl.138.st.3. PZ-a okrivljenik je dužan uplatiti troškove postupka u iznosu od 60,00 (šezeset) eura, u korist Grada Šibenika, u roku od 30 dana po primitku ove presude, a pod prijetnjom prisilne naplate.

Obrazloženje

	1.Uvodno označenim optužnim aktom okrivljen je Ivan Crljen, kao vlasnik osobnog automobila reg. oznake ŠI 919-II zbog prekršaja opisanog kao u izreci.

	2.Grad Šibenik, Upravni odjel za komunalne djelatnosti, Odsjek komunalnog i prometnog redarstva izdao je obavezni prekršajni nalog Klasa: 211-03/23-01/18510 od 9. svibnja 2024. kojim je okrivljenik proglašen krivim zbog prekršaja činjenično opisanog i pravno označenog u izreci i kažnjen novčanom kaznom u iznosu od 663,61 eura te je obvezan na naknadu troška postupka od 13,27 eura. Protiv citiranog obaveznog prekršajnog naloga okrivljenik je pravodobno izjavio prigovor pa je obavezni prekršajni nalog temeljem čl.238.st.9. PZ-a stavljen izvan snage i nastavljen postupak.

	3.Ročište od 8. lipnja 2026. je u odnosu na okrivljenika održano na temelju čl.167.st.3.PZ-a. Naime, na ročišta koja su bila određena pred ovim sudom za dan 18. rujna 2025. i 17. prosinca 2025. okrivljenik je pozvan, a za koja ročišta su se pozivi vratili neuručeni sa naznakom da je obaviješten, a nije podigao pošiljku, pa je sud okrivljenika za ročište od 8. lipnja 2026. ponovno pozvao putem HP kada se poziv vratio neuručen s naznakom poštanskog dostavljača "obaviješten, nije podigao pošiljku" nakon čega je sud istakao poziv na mrežne stranice e-Oglasnu ploče suda, te se takva dostava smatra uredno obavljenom (čl. 145. st.5. PZ-a).

	4.U dokaznom postupku sud je izvršio uvid u kompletnu materijalnu dokumentaciju u spisu i to: dostavnice/povratnice x2, obavijest o počinjenom prekršaju, službena zabilješka i preslika kartona osobne iskaznice okrivljenika.

	5.Na kraju dokaznog postupka pregledom prekršajne evidencije Ministarstva pravosuđa, uprave i digitalne transformacije, Odjela za prekršajne evidencije razvidno je da je okrivljenik prekršajno osuđivana osoba i to:

· odlukom Državnog inspektorata br. 322/07/26-04/71 pravomoćnom 26. veljače 2026. zbog prekršaja iz čl.106. Zakona o zdravlju životinja,
· odlukom Područnog carinskog ureda Split pravomoćnom 10. veljače 2025. zbog prekršaja iz čl.192. Općeg poreznog zakona,
· presudom Općinskog suda u Šibeniku br. Pp-969/2023 pravomoćnom 21. ožujka 2024. zbog prekršaja iz čl.238.st.7. ZSPC-a.

	6.Na temelju rezultata provedenog prekršajnog postupka ocjenom svih izvedenih dokaza utvrđeno je da je okrivljenik počinio djelo prekršaja činjenično opisano i pravno kvalificirano kao u izreci, pa ga je trebalo proglasiti krivom i kazniti.

[bookmark: _GoBack]	7.Prema stanju spisa pregledom materijalne dokumentacije utvrđeno je da okrivljenik nije postupio sukladno zaprimljenoj Obavijesti o prometnom prekršaju Grada Šibenika Klasa: 211-03/23-01/18510 od 11. listopada 2023., koju je zaprimio 18. ožujka 2024.
	
	8.Kako okrivljenik nije postupio po označenoj Obavijesti o počinjenom prekršaju, jer nije dostavio vjerodostojan podatak o identitetu osobe vozača od 15. rujna 2023. to je počinio prekršaj nečinjenjem. Napominje se da na dostavnici od   Obavijesti o počinjenom prekršaju prileži potpis okrivljenika u rubrici označenoj sa "potpis primatelja", a Obavijest je upućena upravo okrivljeniku, kao vlasniku predmetnog vozila.

9.Sukladno čl.229.st.3. ZSPC-a vlasnik vozila dužan je, na zahtjev policijskog službenika ili službene osobe jedinice lokalne samouprave koja obavlja poslove iz čl.5.st.4. ovog Zakona, dati vjerodostojan podatak o identitetu osobe kojoj je dao vozilo na upravljanje u vrijeme počinjenja prekršaja.

10.Stoga je inkriminiranim postupanjem postupio protivno čl.229.st.3. ZSPC-a, što je sankcionirano kaznenom odredbom čl.229.st.7. ZSPC-a koja propisuje novčanu kaznu u iznosu od 660,00 do 1.990,00 eura.

11.Prilikom odlučivanja o konkretnoj prekršajnoj sankciji sud je imao na umu odredbu čl.36.st.2. PZ-a, te mu je izrekao novčanu kaznu u visini propisanog posebnog minimuma novčane kazne cijeneći kao otegotnu okolnost dosadašnju prekršajnu osuđivanost okrivljenika, dok olakotnih okolnosti koje bi bitnije utjecale na drugačiju odluku sud nije pronašao.

12.Izrečenu kaznu sud smatra primjerenom težini djela i stupnju krivnje okrivljenice te da će se njenim izricanjem postići svrha kažnjavanja u smislu čl.32. PZ-a.

     13.Odluka o troškovima postupka temelji se na cit.odredbi zakona, prilikom čijeg određivanja je sud vodio računa o trajanju i složenosti postupka.

14.U suglasju sa svim iznijetim valjalo je odlučiti kao u izreci.

Split, 8. lipnja 2026.
Zapisničar								Sutkinja
Domagoj Kalpić						Katica Rakigjija-Basić         									 
POUKA O PRAVU NA ŽALBU:
Protiv ove presude žalba nije dopuštena. (čl.244.PZ-a)

Dostaviti: okrivljeniku, tužitelju, u spis.

